**Жылжымайтын мүлікті жалға беретін тұлғаларға қатысты**

Жылжымайтын мүлікті заңды түрде жалға беру тәсілдеріне жылжымайтын мүлікті жеке тұлға ретінде тапсыру немесе салық төлеушіні жеке кәсіпкер ретінде тіркеу жатады.

**Жеке тұлға ретінде жылжымайтын мүлікті тапсыру**

Қазақстан Республикасының Кәсіпкерлік кодексінің 35-бабы 3-тармағының 2) тармақшасына сәйкес, жеке тұлға қызметкерлердің еңбегін тұрақты негізде пайдаланбаған жағдайда, мүліктік табыс алу кезінде жеке кәсіпкер ретінде тіркелмеуге құқылы.

Бұл ретте, "Салық және бюджетке төленетін басқа да міндетті төлемдер туралы" Қазақстан Республикасы Кодексінің 330-бабы 1-тармағының 4) тармақшасына сәйкес, жеке тұлғаның салық салуға жататын мүліктік кірісіне - жеке кәсіпкер болып табылмайтын жеке тұлға мүлікті салық агенттері болып табылмайтын тұлғаларға мүліктік жалдауға (жалға) беруден алған кіріс жатады.

Бұл жағдайда, жеке тұлға ретінде тұрғын үйді жалға беру кезінде, жалға беруші аумақтық мемлекеттік кірістер органына табыс салығы бойынша декларацияны (240.00 СЕН) тапсырады, салық мөлшерлемесі– 10%.

**Жеке кәсіпкер ретінде жылжымайтын мүлікті тапсыру**

Жеке кәсіпкер ретінде тіркелу кезінде салық төлеушінің екі арнайы салық режимдерінің бірін таңдауға құқығы бар: патент негізіндегі арнаулы салық режимі (СЕН 911.00) немесе оңайлатылған декларация негізіндегі арнаулы салық режимі (СЕН 910.00).

Патент негізінде арнаулы салық режимін қолданған кезде табысқа 1% мөлшерлемесімен, оңайлатылған декларация негізінде арнаулы салық режимін қолданған кезде – 3% мөлшерлемесімен салық салынады.

Сондай-ақ, жылжымайтын мүлікті заңсыз жалға беретін тұлғалар Қазақстан Республикасының Әкімшілік рәсімдер туралы Кодексінің 272-бабының 1-тармағына сәйкес әкімшілік жауапкершілікке тартылуы мүмкін.